cyanic-selkie/wikianc huggingface dataset:
பான் பான்
சையா அகழாய்வுகள்
1920-ஆம் ஆண்டில் சையா நகரத்தில் அகழாய்வு செய்தார்கள். மண்ணுக்குள் பல மீட்டர்கள் ஆழத்தில் கட்டடச் சிதைவுகள்; கருங்கல் சிலைச் சிதைவுகள்; கரும்பாறைச் சிதைவுகள்; சிலை பீடங்கள்; கோயில் கருவறைத் தூண்கள் என்று நிறையவே பழம் பொருட்கள் கிடைத்தன.
அந்தச் சிதைவுகள் மூலமாகத் தான் பான் பான் என்கிற ஓர் அரசு இருந்ததற்கான சான்றுகளும் கிடைத்தன. அப்படித்தான் தமிழ்நாட்டில் இருந்து வணிகம் செய்ய வந்த வணிகத் தமிழர்கள் சார்ந்த ஓர் அரசு இருந்தது எனும் செய்தியும் வெளியுலகத்திற்குத் தெரிய வந்தது.
சிவபெருமான் சிலைகளின் சிதைவுகள்
தாய்லாந்தில் இருக்கும் நாக்கோன் சி தாமராட் மாவட்டத்தில் சிச்சோன் (Sichon), தா சாலா (Tha Sala) எனும் புறநகர்ப் பகுதிகளில் மட்டும் 30-க்கும் மேற்பட்ட தொல் பொருள் சிதைவு இடங்கள் கண்டுபிடிக்கப்பட்டு உள்ளன.
அதாவது பான் பான் காலத்துச் சிதைவுகள். பெரும்பாலானவை இந்து சமயம் சார்ந்த சரணாலயங்கள். இந்தச் சரணாலயங்களில் காணப்பட்ட சிலைகள் அனைத்துமே சிவபெருமான் சிலைகளின் சிதைவுகள் ஆகும்.
கம்போடியாவில் பல்லவர் ஆட்சியை உருவாக்கிய கவுந்தியா
கம்போடியா; பூனான், அன்னாம்; சாம்பா; வியட்நாம் பகுதிகளுக்குச் செல்லும் பாய்மரக் கப்பல்கள் கிளாந்தான் கரையோர பான் பான் அரசின் தலைநகரத்தில் தங்கிச் செல்வது வழக்கம்.
அப்போது பட்டாணி எனும் நகரம் தலைநகரமாக இருந்தது. தென்சீனக் கடலில் சரியான காற்று வீசும் வரை காத்து இருப்பார்கள். இடைப்பட்ட காலத்தில் வணிகமும் நடந்தது.
ஸ்ரீ விஜயப் பேரரசின் அரசர் தர்மசேது
அந்த வகையில் கம்போடியாவில் பல்லவர் ஆட்சியை உருவாக்கிய கவுந்தியா (Kaundinya) என்பவர் இந்தப் பான் பான் அரசில் இருந்து போனவர். கம்போடியாவில் நாகி சோமா (Nagi Soma) எனும் இளவரசியாரைத் திருமணம் செய்து கொண்டார். பின்னர் அவர் மூலமாகக் கம்போஜம் என்கிற அரசையும் உருவாக்கினார்.
775-ஆம் ஆண்டில், ஸ்ரீ விஜயப் பேரரசின் அரசராக இருந்த தர்மசேது (Dharmasetu) பான் பான் அரசின் மீது படை எடுத்தார். அதன் பின்னர் பான் பான் அரசு ஸ்ரீ விஜயத்தின் கீழ் வந்தது.
மேற்கோள்கள்
பகுப்பு:மலேசிய வரலாறு பகுப்பு:முன்னாள் பேரரசுகள் பகுப்பு:முன்னாள் முடியாட்சிகள்
மராயிஸ் எராஸ்மஸ்
மராயஸ் எராஸ்மஸ், (Marais Erasmus, பிறப்பு: 27 பெப்ரவரி 1964), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஒரு தென்னாபிரிக்கத் துடுப்பாட்ட நடுவர்.
மேற்கோள்கள்
பகுப்பு:தென்னாபிரிக்கத் துடுப்பாட்ட நடுவர்கள் பகுப்பு:வாழும் நபர்கள் பகுப்பு:1964 பிறப்புகள்
வினோத உடைப்போட்டி
thumb|அம்மன் வேடமணிந்த சிறுமிகள்
வினோதமான ஆடை அலங்காரங்கள் மூலம் இன்னொருவரை அல்லது பிரசித்தமான ஆட்களை பிரதிமைப்படுத்திக் காட்டும் விளையாட்டு வினோத உடைப்போட்டி ஆகும். களியாட்ட நிகழ்ச்சிகள் மற்றும் விளையாட்டுப் போட்டிகளின் போது நடைபெறும். பொதுவாக கீழைத்தேய நாடுகளில் சிறுவர்களே வினோத உடைப்போட்டிகளில் பங்கேற்பர். மேலைத்தேயங்களில் வயது வந்தவர்களும் இத்தகைய போட்டிகளில் பங்கேற்பதைக் காணலாம்.
திருவண்ணாமலை கார்த்திகை தீபத் திருவிழா
திருவண்ணாமலை கார்த்திகை தீபத் திருவிழா இந்தியாவில் உள்ள சிவத்தலங்களில் சிறப்பு தலமாக திருவண்ணமலை திருத்தலம் அமைந்துள்ளது.மேலும் இதனை சைவத்தின் தலைநகரம் என்றும் போற்றுகின்றனர்.இத்திருத்தலம் மலையின் பெயரால் திருநாமம் கொண்டு திரு அண்ணாமலை என்று அழைக்கப்படுகிறது.இது தமிழ்நாட்டில் உள்ள திருவண்ணாமலை மாவட்டத்தில் அமைந்துள்ளது.இத்திருத்தலத்தில் பல திருவிழாக்கள் நடைபெறுகிறது.அதில் மிகவும் பழமையானதும்,தொன்மையானதும்  கார்த்திகை தீபத் திருவிழாவாகும்.
கார்த்திகை தீபத்தின் பழமை
தீபத் திருவிழா சங்ககாலம் தொட்டே கொண்டாடப்படுகிறது.இதற்கு சான்றாக சங்ககால நூல்கள் மற்றும் கல்வெட்டு சான்றுகள் உள்ளன.நற்றிணை,அகநானூறு, கார்நாற்பது,களவழி நாற்பதிலும் கார்த்திகை தீபம் பற்றி கூறப்பட்டுள்ளது. சீவகசிந்தாமணி ''கார்த்திகை விளக்கிட்டன கடிகமிழ் குவளை பைந்தார்'' என்று தீபத்திருநாள் சிறப்பிக்கபடுகிறது. கல்வெட்டுசான்றுகள்: கல்வெட்டு எண் 68 ல்கி பி 1037 ல்திருவண்ணமலையில் முதலாம் ராஜேந்திரன் சோழர் ஆட்சியில் கார்த்திகை திங்களில் தீபத்திருவிழா சிறப்பாகா நடைபெற்றுள்ளது என்று கூறப்பட்டுள்ளது.
கார்த்திகை தீபத் திருவிழா தோன்றிய கதை
ஒரு நாள் பிரம்மாவிற்கும் விஷ்ணுவிற்கும் இடையே இவ்வுலகில் யார் பெரியவர் என்று போட்டிவந்தபோது அவர்களிடையே சிவன் என்னுடைய அடி(பாதம்)மற்றும் முடியை(தலை)முதலில் யார் காண்கிறார்களோ அவர்களே பெரியவர் என கூறி நெருப்பு பிழம்பாக நின்றார்.ஆனால் பன்றி வடிவமாக அடியை காண சென்ற விஷ்ணுவும்,முடியை காண அன்னமாக உருவெடுத்த பிரம்மாவும் அடியையும் ,முடியையும் காணமுடியாமல் தோல்வியை ஒப்புக்கொண்டனர்.அப்பொழுது சிவன் அவர்களுக்கு நெருப்பு மலையாக காட்சி தந்தது இத்தலம்தான்.அதன் நினைவாக இங்கு தீபத் திருவிழா கொண்டாடப்படுகிறது.எனவே இத்தலம் "தீபத் திருத்தலம்" எனப்படுகிறது.
பார்வை நூல்கள்
பகுப்பு:திருவண்ணாமலை மாவட்ட ஆசிரியர்கள் தொடங்கிய கட்டுரைகள்
காளிபட்டணம் இராமராவ்
காளிபட்டணம் இராமராவ் (Kalipatnam Ramarao ) (பிறப்பு: 1924 நவம்பர் 9) "கதா மாஸ்டர்" என்றும் அழைக்கப்படும் இவர் ஒரு இந்திய கவிஞரும் எழுத்தாளருமாவார். இவர் தெலுங்கு சிறுகதைகளுக்கு பெயர் பெற்றுள்ளார்.
தொழில்
காளிபட்டணம் 1924 இல் இந்தியாவின் சிறீகாகுளம், பொண்டுருவில் பிறந்தார். விசாகப்பட்டினத்தில் உள்ள புனித அந்தோனி உயர்நிலைப் பள்ளியில் பல ஆண்டுகளாக ஆசிரியராகப் பணியாற்றிய இவர் 1979 இல் ஓய்வு பெற்றார். எழுத்தாளர் எண்டமுரி வீரேந்திரநாத்தால் ஈர்க்கப்பட்ட காளிபட்டணம் இராம ராவ், அவரை குருவாக கருதி தனது எழுத்து வாழ்க்கையைத் தொடங்கினார். இராமராவின் கதைகள் சமூகத்தில் நடுத்தர மற்றும் கீழ் வர்க்க மக்களிடையே சோதனைகள், இன்னல்கள் மற்றும் எப்போதாவது வாழ்க்கையின் வெற்றிகளை பிரதிபலிக்கின்றன. குறிப்பாக இவரது உளவியல் நுண்ணறிவு மற்றும் அன்றாட வாழ்க்கையில் சமூக, பொருளாதார மற்றும் அரசியல் தாக்கங்கள் குறித்த இவரது கூர்மையான பகுப்பாய்வு திறன்களுக்காகவும் அறியப்படுகிறார்.
இவரது முதல் கதை, "சித்ரகுப்தா" என்பதாகும். இது ஒரு அஞ்சல் அட்டையின் பின்புறத்தில் எழுதப்பட்ட ஒரு சிறு கதையாகும். இவர் தனது எழுத்தில் திருப்தி அடையாமல் 1955 இல் எழுதுவதை நிறுத்திக் கொண்டார். 8 ஆண்டுகளுக்குப் பிறகு, இவர் 1963 இல் "தீர்ப்பு" என்ற கதையை எழுதினார். 1960களின் பிற்பகுதியில் "தீர்ப்பு" எழுதியதைத் தொடர்ந்து பல கதைகளை எழுதினார், இதில் "யக்னம்", "மகாதசீர்வகனமு", "வீருடு-மகவீருடு", "ஆதிவாரம்", "ஹிம்சா", "நோ ரூம் ", " சினேகம் ", " ஆரத்தி ", " பயம் ", " சாந்தி ", " சாவு ", " ஜீவன தாரா மற்றும் ''குத்ரா" போன்ற கதைகளை எழுதினார். "குத்ரா" எழுதிய பிறகு, மீடும் எழுதுவதை நிறுத்தினார். இவர் தனது ஆரம்ப நாட்களில் நிறைய எழுதுவாதாகவும் ஆனால் தான் எழுதியதில் மகிழ்ச்சி இல்லாததால் அவற்றை வெளியீட்டுக்கு அனுப்புவதில்லை என்றும் கூறியுள்ளார். பிற்காலத்தில், இவர் வருடத்திற்கு ஒன்று அல்லது இரண்டு கதைகளைப் எழுதினார். இவரது கதைகள் உருசிய மற்றும் ஆங்கிலம் உள்ளிட்ட பல்வேறு வெளிநாட்டு மொழிகளில் மொழிபெயர்க்கப்பட்டுள்ளன.
வெளிநாட்டில்
கடந்த 15 ஆண்டுகளில், காளிபட்டணம் மற்ற எழுத்தாளர்களின் சிறுகதைத் தொகுப்புகளை வெளியிடுவதில் தீவிரமாக இருந்தார். நியூயார்க்கில் நடந்த 9 வது வட அமெரிக்காவின் தெலுங்கு சங்க மாநாட்டில் உலக தெலுங்கு மாநாட்டின் விருந்தினராக இவர் 1993 இல் அமெரிக்காவில் இருந்தார் (டாக்டர் கலசபூடி சீனிவாச ராவ் மற்றும் இலக்கியக் குழுவின் எர்ரமில்லி பத்மாவதி ஆகியோர் இவரை அங்கு அழைத்து வருவதில் முக்கிய பங்கு வகித்தனர்). இந்த ஆண்டு, காளிபட்டணத்தின் 90 வது பிறந்த நாளை இவரது ரசிகர்கள் ஆந்திராவைச் சுற்றிலும் கொண்டாடினர். அந்த நேரத்தில், இவர் மீண்டும் தான் எழுதத் தொடங்கலாம் என்று சூசகமாகக் கூறினார். thumb| எழுத்தாளர் கே. சிவாரெட்டியுடன் காளிபட்டணம் இராமராவ்
கதா நிலையம்
தெலுங்கு இலக்கியத்தை அடுத்தடுத்த தலைமுறையினருக்கு அனுப்ப ஒரு ஆராய்ச்சி மையமாகவும் நூலகமாகவும் காளிப்பட்டணம் 1997 பிப்ரவரி 22 அன்று கதா நிலையத்தைத் தொடங்கினார். இந்த மையம் சிறீகாகுளத்தில் விசாகா 'ஏ' காலனியில் அமைந்துள்ளது. தற்போது, இந்த மையத்தில் 5000 க்கும் மேற்பட்ட வார இதழ்கள், மாத இதழ்கள் மற்றும் சிறப்பு சேர்த்தல்கள் மற்றும் பலவகையான தெலுங்கு இதழ்கள் உள்ளன.
வெளி இணைப்புகள்
பகுப்பு:வாழும் நபர்கள் பகுப்பு:1924 பிறப்புகள் பகுப்பு:தெலுங்கு கவிஞர்கள் பகுப்பு:தெலுங்கு எழுத்தாளர்கள்
ஒருங்கிணைந்த குழந்தை மேம்பாட்டு சேவைகள்
ஒருங்கிணைந்த குழந்தை மேம்பாட்டு சேவைகள் (Integrated Child Development Services) இது ஒரு இந்திய அரசு நலத்திட்டம் ஆகும். இது உணவு, மழலையர் கல்வி மற்றும் முதன்மையான சுகாதார பராமரிப்பு போன்றவற்றை 6 வயதிற்குட்பட்ட குழந்தைகள் மற்றும் அவர்களின் தாய்மார்களுக்கு வழங்குவதை நோக்கமாகக் கொண்டது. இந்த சேவைகளில் அங்கன்வாடி மையங்களை குறிப்பபாக கிராமப்புற பகுதிகளில் நிறுவப்பட்டு முன்னணி தொழிலாளர்கள் பணியமர்த்தப்பட்டனர். ஊட்டச்சத்துக் குறைபாடு மற்றும் உடல்நலக்குறைவு ஆகியவற்றைத் தவிர, பெண் குழந்தைகளுக்கும் அதே வளங்களை வழங்குவதன் மூலம் பாலின சமத்துவமின்மையை எதிர்த்துப் போராடும் நோக்கமாக கொண்ட திட்டமாகும்.
ஒருங்கிணைந்த குழந்தை மேம்பாட்டு சேவைகள் திட்டம் ஊட்டச்சத்துக் குறைபாட்டைக் குறைப்பதில் குறிப்பாக பயனுள்ளதாக இல்லை என்று ஒரு 2005 ஆய்வு கண்டுபிடித்தது. பெரும்பாலும் இதை செயல்படுத்துவதில் உள்ள  சிக்கல்களாக கருதப்படுபவை வறுமை உள்ள மாநிலங்கள் குறைந்த பாதுகாப்பு நிதியைப் பெறுவதாகும். அதாவது, இத்திட்டத்திற்கு 2012-13 நிதியாண்டில் இந்திய மத்திய அரசாங்கத்தால் ₹ 159 பில்லியன் செலவிடப்பட்டது (அமெரிக்க $ 2.5 பில்லியன்). ஒருங்கிணைந்த குழந்தை மேம்பாட்டு திட்டத்தின் முக்கியமான பங்களிப்பாக கருதப்படுவது, ஊட்டச்சத்துக் குறைபாடு உள்ள குழந்தைகளுக்கு குறிப்பாக பலவீனமான குழந்தைகளுக்கு தரமான சத்துணவை வழங்குவதாகும்.
பின்னணி
இந்தியாவில் இந்தியக் குழந்தைகளின் இறப்பு வீதமானது 34% ஆக உள்ளது. ஐந்து வயதுக்குட்பட்ட குழந்தைகளின் இறப்பு விகிதம் 39% ஆக உள்ளது. மேலும், புதிதாகப் பிறக்கும் குழந்தைகளில் 25% குழந்தைகள் எடைக்குறைவுடனும் மற்ற ஊட்டச்சத்துக் குறைபாடுகளுடனும் காணப்படுகின்றனர். இந்தியக் குழந்தைகளின் நலம் தொடர்பான புள்ளி விவரங்கள் வளர்ந்த நாடுகளின் புள்ளிவிவரங்களோடு ஒப்பிடும் போது மிகவும் குறைவானதாக உள்ளது.
ஒருங்கிணைந்த குழந்தைகள் வளர்ச்சி திட்டமானது குழந்தைகளுக்கான தேசிய கொள்கைக்கிணங்க 1975 ஆம் ஆண்டில் தொடங்கப்பட்டது. பல ஆண்டுகளுக்கும் பிறகு இத்திட்டமானது மெல்ல மெல்ல வளர்ந்து உலகின் மிகப்பெரும் குடும்ப மற்றும் சமூக நலத்திட்டங்களில் ஒன்றாக மாறியது. இத்திட்டமானது சில பத்தாண்டுகளாகத் தனது சிறந்த சேவையை அளித்து வருவதோடு இந்திய அரசாங்கமானது இத்திட்டம் பரவலாக இந்தியாவின் மூலை முடுக்கெங்கும் அனைவரையும் சென்றடைவதாக இருக்க வேண்டும் என்பதில் முனைப்பு காட்டி வருகிறது.
சேவைகளின் எல்லை
அதன் நோக்கங்களை அடைய உதவுவதற்கு இந்தச் சேவை அமைப்பு பின்வரும் சேவைகளை வழங்குகின்றன:
நடைமுறைப்படுத்தல்
உடல்நலம் மற்றும் குடும்ப நலத்துறை அமைச்சகத்தின் கீழ் பொது சுகாதார உள்கட்டமைப்பு மூலம் வழங்கப்படும் நோய்த்தடுப்பு, சுகாதார பரிசோதனை மற்றும் முக்கியமான பரிந்துரை சேவைகள் போன்றவை வழங்கப்படும். யுனிசெப் ஒருங்கிணைந்த குழந்தை மேம்பாட்டு சேவைகள் திட்டத்திற்கு 1975 ஆம் ஆண்டிலிருந்து அவசியமான பொருட்களை வழங்கியுள்ளது. இந்த திட்டத்திற்கான நிதி மற்றும் தொழில்நுட்ப உதவிகளை உலக வங்கியும் வழங்கியுள்ளது. இந்த திட்டத்தின் செலவினம் ஒரு வருடத்திற்கு ஒரு குழந்தைக்கு$ 10- $ 22 ஆகும். இந்த திட்டத்தின் கீழ் மத்திய அரசின் நிதியுதவி மூலம், மாநில அரசுகள் ஒரு குழந்தைக்கு ஒரு நாளைக்கு INR1.00 (1.6) வரை பங்களிப்புடன் வழங்கப்படுகிறது.
வெளி இணைப்புகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசுத் திட்டங்கள்
குத்பா பள்ளிவாசல், புதுச்சேரி
குத்பா பள்ளிவாசல் (Khutba Mosque) இந்திய யூனியன் பிரதேசமான புதுச்சேரியில் உள்ள பள்ளிவாசல் ஆகும்.
இப்பள்ளிவாசல் ஜும்ஆ பள்ளிவாசல் எனவும் அழைக்கப்படுகிறது. பிரான்சு காலனித்துவ ஆக்கிரமிப்பு காலத்திலும் இப்பள்ளிவாசல் இப்பகுதியில் நாட்டின் மதச்சார்பற்ற கலாச்சாரத்தின் உதாரணமாக திகழ்ந்தது.
வரலாறு
குத்பா பள்ளிவாசல் புதுச்சேரியின் பழமையான பள்ளிவாசல் ஆகு‌ம். 17 ஆம் நூற்றாண்டில் பிரான்சு நாட்டின் காலனியான புதுச்சேரி நகரின் தெற்கு பகுதியில் இசுலாமிய மக்கள் குடியேறினர். அப்பகுதி தெருக்கள் அனைத்தும் சவூதி அரேபியாவின்  மக்கா நகரை நோக்கி அமைந்திருந்தது.
அமைப்பு
இப்பள்ளிவாசலில் சிறிய ஹவுஸ் உள்ளது. ரமலான் நோன்பு காலத்தில் சமையல் செய்வதற்கான அறை, குவிமாடம், மினார் ஆகியவை உள்ளன.அழகான ஹவுஸ் பிரான்சு கட்டடக்கலை பாணியில் கட்டப்பட்டது.
வழிபாடு
இப்பள்ளிவாசலில் தினமும் ஐந்து நேர தொழுகை  நடைபெறுகிறது. வெள்ளிக்கிழமை சிறப்பு ஜும்ஆ தொழுகையும் நடைபெறும். வெள்ளிக்கிழமை குத்பா பிரசங்கம் தமிழ் மொழியில் நடைபெறும்.
தர்கா
குத்பா பள்ளிவாசல் வளாகத்தில் மௌலா சய்யுபும் எனும் சூபி ஞானி அடக்கம் செய்யப்பட்டுள்ளார். மௌலா சையுபா குத்பா எனும் இந்த ஞானியின் பெயரால் இது குத்பா பள்ளிவாசல் என அழைக்கப்படுகிறது. மக்கள் ஜாதி, மத, பேதமின்றி ஒன்றிணைந்து மும்மத வழிபாடு நடத்துவது வழக்கம்.
மர்கஸ்
இப்பள்ளிவாசல் வளாகத்தில் புதுச்சேரி தப்லீக் ஜமாஅத்தின் தலைமை மர்கஸ் அமைந்துள்ளது.
மேற்கோள்கள்
பகுப்பு:புதுச்சேரியில் உள்ள பள்ளிவாசல்கள்
லூக் எவன்ஸ்
லூக் எவன்ஸ் (Luke Evans) (பிறப்பு: 15 ஏப்ரல் 1979) ஒரு ஆங்கில திரைப்பட நடிகர் ஆவார். இவர் பாஸ்ட் அன்ட் பியூரியஸ் 6, த த்ரீ மஸ்கடியர்ஸ், டிராகுலா அன்டோல்ட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
வெளி இணைப்புகள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகர்கள்
ஊணத்தூர் மணியம்மன் கோயில்
ஊணத்தூர் மணியம்மன் கோயில் தமிழ்நாட்டில் சேலம் மாவட்டம், ஊணத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெட்டா வர்கோ
பெட்டா வர்கோ (பிறப்பு: மார்ச்சு 2 1956), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் 13 தேர்வுத் துடுப்பாட்டப் போட்டிகளிலும், 20   ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1977 - 1985 ஆண்டுகளில் ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1978  - 1985 ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1954 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
கியூபா
கியூபா அல்லது அலுவல்முறையாக கியூபாக் குடியரசு (Cuba, எசுப்பானிய ஒலிப்பு: கூபா) கியூபாத் தீவையும் வேறுபல தீவுகளையும் இணைத்த கரிபியன் தீவு நாடு  ஆகும். இது வட கரிபியன் கடலில் கரிபியக் கடலும் மெக்சிகோ குடாவும் கலக்கும் இடத்தில் அமைந்துள்ளது. ஐக்கிய அமெரிக்காவுக்கும் பகாமாசுக்கும் தெற்கிலும்  துர்கசும் கைகோசுக்கும் எய்ட்டிக்கும் மேற்கிலும் மெக்சிகோவுக்கு கிழக்கிலும் அமைந்துள்ளது. தெற்கில் கேமன் தீவுகளும் யமேக்காவும் அமைந்துள்ளன. எயிட்டியும் டொமினிக்கன் குடியரசும் தென்கிழக்கில் உள்ளது. அவானா கியூபாவின் தலைநகராகவும் அதன் மிகப்பெரிய நகரமாகவும் விளங்குகின்றது. இரண்டாவது பெரும் நகரமாக கூபாவின் சான்டியாகோ உள்ளது.
1492இல் எசுப்பானிய தேடலாய்வாளர் கிறிஸ்டோபர் கொலம்பஸ் கண்டுபிடிப்பதற்கு முன்பு வரை மெசோமெரிக்கன் பழங்குடியினர் அங்கு வசித்து வந்தனர். அதன் பின்னர் அது எசுப்பானிய குடிமைபடுத்தப்பட்ட நாடானது. 1898 எசுப்பானிய அமெரிக்கப் போரை அடுத்து அமெரிக்காவால் ஆளப்பட்டு வந்தது. 1902இல் பெயரளவில் விடுதலை வழங்கப்பட்டது.
வலிவற்ற குடியரசாக விளங்கிய கூபாவில் தீவிர அரசியலும் சமூகப் போராட்டங்களும் இருந்தபோதும் நிலைத்திருந்தது; 1940இல் கூபாவின் அரசியலமைப்பை வலுப்படுத்த முயற்சிகள் மேற்கொள்ளப்பட்டிருந்த நிலையில் நாட்டின் குழப்பமான அரசியல் நிலையை பயன்படுத்தி அப்போதைய அரசுத்தலைவர்  புல்கேன்சியோ பாடிஸ்டா சர்வாதிகாரத்தின் கீழ் கொண்டுவந்தார். ஜூலை 26 இயக்கம் மூலம் ஜனவரி 1959 இல் பாடிஸ்டா பதவி விலகினார். பின்னர் பிடல் காஸ்ட்ரோ தலைமையில் ஒரு புதிய நிர்வாகம் நிறுவப்பட்டது.1965 ல் கியூபாவில் ஒருங்கிணைந்த பொதுவுடமைக் கட்சியின் மூலம் ஆட்சியமைக்கப்பட்டது.
கியூபா 11 மில்லியன் மக்கள் தொகையுடன் கரீபியன் தீவுகளில் மிகவும் பெரிய தீவாக உள்ளது; லா எசுப்பானியோலாவிற்கு அடுத்து இரண்டாவது மிக்க மக்கள்தொகை உள்ள தீவாக விளங்குகின்றது. இப்பகுதியில் உள்ள மற்ற நாடுகளை விடக் குறைந்த மக்களடர்த்தி கொண்டதாக உள்ளது. பன்முக இன மக்கள் வாழும் கூபாவில் தாயகப் பழங்குடியினரின் பண்பாடும் வழக்கங்களும் எசுப்பானிய குடியேற்றவாத கால ஆப்பிரிக்க அடிமைகளின் பழக்கங்களும் ஒருங்கிணைந்த பண்பாட்டைக் கொண்டுள்ளது.
எஞ்சியுள்ள பொதுவுடைமை நாடுகளில் ஐக்கிய நாடுகளின் "மிக உயர்ந்த" மனித வளர்ச்சி சுட்டெண்படியான தரவரிசையிலுள்ள நாடாக இன்று விளங்குகின்றது. பொது சுகாதாரம், கல்வித் துறைகளில் மிக உயர்ந்த நிலையில் உள்ளது. அதன் குழந்தை இறப்பு வீதம் சில வளர்ந்த நாடுகளை விட குறைவாக உள்ளது. மக்களின் சராசரி வாழ்நாள் 78 ஆண்டுகள் ஆகும். கியூபாவில் ஒவ்வொரு மட்டத்திலும் இலவச கல்வி வழங்குவதன் காரணமாக 99.8 % எழுத்தறிவு விகிதத்தை கொண்டுள்ளது.
பழங்குடியினர்
கியூபாவில் இசுபானிய வருகைக்கு பல நூற்றாண்டுகளுக்கு முன்னர் வடக்கு, மத்திய மற்றும் தென் அமெரிக்கா நிலப்பகுதியில் இருந்து இடம்பெயர்ந்த பூர்வீக அமெரிக்கர்களான டைனோ மற்றும் கோனஜடபே மற்றும் சிபோனே ஆகிய இன பழங்குடியின மக்கள் வசித்துவந்தனர்.இவர்களில் டைனோ இனமக்கள் விவசாயத்தையும் மற்றும் சிபோனே இன மக்கள் விவசாயத்தோடு மீன் பிடி தொழிலையும்,வேட்டையாடுதலையும் செய்து வந்தனர்.
எசுப்பானியக் குடிமைப்படுத்தலும் ஆளுகையும் (1492–1898)
அக்டோபர் 12, 1492 இல் குனாஹனி என அழைக்கப்படும் தீவில் கிறிஸ்டோபர் கொலம்பஸ் முதன்முதலில் தரையிறங்கினார் 1511 ஆம் ஆண்டில், முதல் இசுபானிய குடியேற்றம் பாராகோ தீவில் டியாகோ-வெலாஸ்க்குவெஸ்-டி-கியுல்லர் அவர்களால் நிறுவப்பட்டது. விரைவில் 1515~ குள் மற்ற நகரங்களில் குடியேற்றங்கள் நிறுவப்பட்டது. 1529 ஆம் ஆண்டில், கியூபாவில் ஒரு அம்மை நோய் தாக்கியது அதனால் பூர்வீக குடிமக்களின் மூன்றில் இரண்டு பங்கு பேர் பலியாகினர்.
செப்டம்பர் 1, 1548 இல், டாக்டர் கோன்சலோ பெரேஸ் டி அன்குலோ கியூபா கவர்னராக நியமிக்கப்பட்டார். 1817 ல் மக்கள் தொகை 6,30,980 ஆக இருந்தது 2,91,021 பேர் வெள்ளையர்கள், 1,15,691 பேர் சுதந்திர கருப்பர்கள் மற்றும் 2,24,268 கறுப்பு அடிமைகள்இருந்தனர்.இதில், இருந்தது. 1820 ஆம் ஆண்டில் லத்தீன் அமெரிக்க இசுபானிய பேரரசில் கலகம் ஏற்பட்ட போது சுயாட்சி மாநிலங்கள் அமைக்கப்பட்ட போதும் கியூபா பேரரசின் ஒரு பகுதியாக இருந்தது.
விடுதலைப் போராட்டம் (1902–1959)
அமெரிக்க அரசின் பொம்மை அரசாங்கமாக கியூபாவில் இருந்த ஆட்சியாளர்கள் செயல்பட்டு வந்தனர். அவ்வபோது ஏற்பட்ட போராட்டங்களை பொம்மை அரசாங்கம் அமெரிக்காவின் துணையோடு நசுக்கி வந்தது.
எசுபானிய அமெரிக்க போருக்கு பிறகு பாரிஸ் உடன்படிக்கை (1898) கையெழுத்திடப்பட்டது.அதன்படி $ 20 மில்லியன் பணம் கொடுத்து ஐக்கிய அமெரிக்கா போர்டோ ரிகோ, பிலிப்பைன்ஸ், மற்றும் குவாம் ஆகிய பகுதிகளை விட்டுக்கொடுத்தனர். கியூபா மே 20, 1902 இல் அமெரிக்காவிடமிருந்து சுதந்திரம் பெற்று கியூபா குடியரசு என பெயர் மாற்றப்பட்டது.
1924 ல், ஜெரார்டோ மசாடோ ஜனாதிபதியாக தேர்ந்தெடுக்கப்பட்டார். அவரது நிர்வாகத்தின் போது, சுற்றுலா குறிப்பிடத்தக்களவில் அதிகரித்துள்ளது, மற்றும் அமெரிக்கர்களுக்குச் சொந்தமான விடுதிகள் மற்றும் உணவகங்கள் சுற்றுலா பயணிகள் வருகைக்கேற்பக் கட்டப்பட்டன.
கொரில்லா போராட்டம் (1959–நடப்பில்)
thumb|100px|left|[[சே குவேராவும் பிடல் காஸ்ட்ரோவும் - ஆல்பர்டோ கோர்டா 1961இல் எடுத்த ஒளிப்படம்.]] பிடல் காஸ்ட்ரோ மற்றும் சேகுவேராவின் தலைமையிலான ஒரு கொரில்லா இயக்கம் ராணுவ சர்வாதிகாரி படிஸ்ட்டா அரசை வீழ்த்திடும் நோக்கில், மான்கடா படைத் தளத்தின் மீது ஃபிடல் தலைமையிலான புரட்சிகர குழு 1953ம் ஆண்டு ஜூலை 26 அன்று தாக்குதலைத் துவக்கியது. 1959 சனவரியில் புரட்சி வெற்றி பெற்று, பிடல் காஸ்ட்ரோ தலைமயில் தன்னை சோசலிச நாடாக பிரகடனம் செய்து கொண்டது. பிடல் காஸ்ட்ரோ தலைமையிலான அரசு பொதுவுடைமைக் கொள்கையை ஏற்றுக் கொண்டு இன்று வரை தொடர்ந்து பொதுவுடைமைப் பாதையில் முன்னேறிக் கொண்டிருக்கிறது.
கலாச்சாரம்
கியூபா எழுத்தாளர்கள் தொடர்ச்சியாக பெரிய அளவில் அரச ஆதரவுடன் அச்சிடும் புத்தகங்கள் மற்றும் இலத்தினியல் ஊடகங்களூடாகப் பிரசுரித்து வருகின்றனர்.
கல்வி
ஹவானா பல்கலைக் கழகம் கியூபாவின் மிகப் பழைய பல்கலைக் கழகம் ஆகும். கியூபாவின் கல்வியறிவு 100% ஆகும். கியூபாவில் வயது பால் வித்தியாசம் இன்றி பாடசாலைச் சீருடைகளையே அணிகின்றனர்.
புவியியல்
கரும்பு கியூபாவின் முதன்மை வணிகப்பயிராக உள்ளது. இதிலிருந்து சர்க்கரை தயாரிக்கப்பட்டு முதன்மை ஏற்றுமதிப் பொருளாக விளங்குகின்றது. இதன் காரணமாக கியூபாவை உலகத்தின் சர்க்கரைக் கிண்ணம் என்று அழைக்கிறார்கள். இரண்டாவதாக புகையிலை உள்ளது. புகையிலையைக் கொண்டு கைகளால் சிகார் தயாரிக்கப்படுகின்றது. கூபா சிகார்கள் உலகில் மிகவும் தரமிகுந்தவையாகக் கருதப்படுகின்றன. பிற முக்கியப் பயிர்களாக நெல், காப்பி, பழம் உள்ளன. கூபாவில் கோபால்ட், நிக்கல், இரும்பு, செப்பு, மாங்கனீசு போன்ற தனிமங்களும் கிடைக்கின்றன. உப்பு, பாறை எண்ணெய், இயற்கை எரிவாயுவும் இங்கு தயாரிக்கப்படுகின்றன.
வெளிநாட்டுறவுகள்
thumb|அவானாவில் சுவிட்சர்லாந்து தூதரகத்தில் இயங்கும் அமெரிக்க வெளியுறவுத் துறை அலுவலகத்தின் முன்னரான பரப்புரை பதாகை. காஸ்ட்ரோவின் தலைமையின் கீழான கியூபா ஆபிரிக்கா, மத்திய அமெரிக்கா மற்றும் ஆசியக் கண்டங்களில் பல போர்களில் பங்கேற்றுள்ளது.
1961–5 ஆண்டுகளில் கியூபா அல்சீரியாவை ஆதரித்தது. அங்கோலா உள்நாட்டுப் போரின்போது அங்கோலாவிற்கு பல்லாயிரக்கணக்கான துருப்புக்களை கியூபா அனுப்பியது. தவிர எதியோப்பியா, கினி, கினி-பிசாவு, மொசாம்பிக், மற்றும் யெமன் நாடுகளில் கூபா தலையிட்டுள்ளது.
ஓர் சிறிய, வளரும் நாடாக இருந்தபோதும் கியூபாவின் வெளியுறவுக் கொள்கை தனித்தன்மையுடன் இருந்தது. டொமினிக்கன் குடியரசுக்கு 1959இல் நிகழ்த்திய இயக்கங்கள் பெரிதும் அறியப்படாதவை. இந்த முயற்சி தோல்வியடைந்தபோதும் இதன் நினைவாக சான்டோ டொமிங்கோவில் டொமினிக்க அரசால் நினைவுச்சின்னம் அமைக்கப்பட்டது.
திசம்பர் 2014 ஆண்டு முதல் ஐக்கிய அமெரிக்கா கியூபாவுடன் நல்லுறவுகளைப் புதுப்பித்ததன் மூலம் முறிந்த உறவு மீண்டும் மலரத் துவங்கியுள்ளது.
கியூபா மீதான பொருளாதாரத் தடைகள்
அமெரிக்கா கியூபா மீது ஏராளமான பொருளாதாரத் தடைகளை விதித்தது.
வெளியிணைப்புகள்
பகுப்பு:கரிபியன் நாடுகள்  பகுப்பு:ஐக்கிய நாடுகள் சபையின் உறுப்பு நாடுகள்
நிலாவெளிக் கல்வெட்டு
நிலாவெளிக் கல்வெட்டு என்பது, இலங்கையின் திருகோணமலை மாவட்டத்தில் உள்ள நிலாவெளிப் பிள்ளையார் கோயிலில் கண்டுபிடிக்கப்பட்ட ஒரு கல்வெட்டு ஆகும். தொடக்கத்தில் இது எங்கிருந்தது என்று தெரியவில்லை. ஆனால், 20 ஆம் நூற்றாண்டில் பிள்ளையார் கோயில் புதிதாகக் கட்டப்பட்ட காலத்தில் இக்கல்வெட்டைக் கோயில் தீர்த்தக் கிணற்றின் படிக்கல்லாக வைத்துக் கட்டிவிட்டனர். முன்னாள் சாம்பல்தீவுக் கிராமசபைத் தலைவரான செ. தம்பிராசாவின் அழைப்பின்பேரில் நிலாவெளிக்குச் சென்ற கா. இந்திரபாலாவும் செ. குணசிங்கமும் முதன் முதலாக இதைப் படியெடுத்து ஆய்வுசெய்தனர்.
காலம்
இக்கல்வெட்டின் காலத்தை நேரடியாகக் குறித்துக்காட்டக்கூடிய அரசனின் பெயர், ஆட்சியாண்டு முதலிய தகவல்கள் இதன் வாசிக்கக்கூடிய பகுதிகளில் இல்லை. எழுத்துக்கள் சிதைந்து போயுள்ள கல்வெட்டின் மேற்பகுதியில் இத்தகைய விவரங்கள் இருந்திருக்கக்கூடும். ஆனாலும், எழுத்தமைதி, அதில் காணப்படும் தகவல்கள் போன்றவற்றை அடிப்படையாகக் கொண்டு இக்கல்வெட்டு இலங்கையில் சோழராட்சியின் தொடக்ககாலத்துக்கு உரியது என மதிப்பிடப்பட்டுள்ளது.
உள்ளடக்கம்
இக்கல்வெட்டு திருகோணமலையில் உள்ள மத்ஸ்யகேஸ்வரம் என்னும் கோயிலுக்கு அன்றாட வழிபாட்டுத் தேவைகளுக்காக வழங்கப்பட்ட தானம் ஒன்றைக் குறிக்கிறது. மத்ஸ்யகேஸ்வரம் என்பது திருக்கோணேஸ்வரம் என இன்று அழைக்கப்படும் கோயிலுக்கு முன்னர் வழங்கிய ஒரு பெயராகும். வழங்கப்பட்ட தானம், கிரிகாமம், கிரிகண்ட கிரிகாமம் ஆகிய ஊர்களில் உள்ள நன்செய், புன்செய் நிலங்களை உள்ளடக்கியிருந்தது.இவ்விரு ஊர்ப் பெயர்களும் இன்று வழக்கில் இல்லை. எனினும், இதில் தரப்பட்டுள்ள தகவல்கள் மேற்படி ஊர்கள் கடற்கரையை அன்றி அமைந்தவை என்பதைக் காட்டுகின்றன. திருக்கோணமலை, கோணமாமலை ஆகிய பெயர்கள் இந்தக் கல்வெட்டில் உள்ளன. இதுவரை அறியப்பட்டுள்ள ஆவணங்களில், திருக்கோணமலை என்ற பெயர் குறிக்கப்பட்டுள்ள மிகப்பழைய ஆவணம் இதுவே. எனினும், திருக்கோணமலையைக் குறிக்கும் கோணமாமலை என்ற பெயர் ஏழாம் நூற்றாண்டைச் சேர்ந்த தேவாரங்களில் காணப்படுவது குறிப்பிடத்தக்கது.
இவற்றையும் பார்க்கவும்
பகுப்பு:இலங்கைத் தமிழ்க் கல்வெட்டுகள்
நூர் முகம்மது
நூர் முகம்மது (பிறப்பு: டிசம்பர் 21 1942) தமிழ்நாட்டில் பிறந்த இவர் சிங்கப்பூரில் வசித்து வந்தார்.
இலக்கியப் பணி
சிறுகதை, புதுக்கவிதை, நாடகம், கட்டுரை என பல்துறைகளிலும் ஈடுபாடுமிக்க இவரின் முதல் ஆக்கம் ‘முகலாய வரலாற்றில் வாலாட்டமா’? எனும் தலைப்பில் மலாயா நண்பன் பத்திரிகையில் பிரசுரமாயுள்ளது. அதைத் தொடர்ந்து பல பத்திரிகையில் எழுதியுள்ளார்.
தொழில் நடவடிக்கை
தமிழ், மலாய் போன்ற மொழிகளில் நன்கு தேர்ச்சிபெற்றிருந்த இவர் பலசரக்கு மளிகைத் தொழிலாளராகப் கடமை புரிந்துவந்தார்.
பதவிகள்
இவர் தமிழ் முஸ்லிம் யூனியன் கலாசாரப் பிரிவு மற்றும் தமிழ் முஸ்லிம் ஜமாத் போன்றவற்றில் பதவி வகித்துள்ளார்.
பெற்ற விருதுகளும், கௌரவங்களும்
யார் அந்தப் பெரியார்? எனும் கட்டுரைக்கான 2ம் பரிசு
உசாத்துணை
பகுப்பு:தமிழக எழுத்தாளர்கள் பகுப்பு:1942 பிறப்புகள் பகுப்பு:சிங்கப்பூர் எழுத்தாளர்கள்
தானா மேரா மாவட்டம்
தானா மேரா மாவட்டம் (மலாய் மொழி: Jajahan Tanah Merah; கிளாந்தான் மலாய் மொழி: Tanoh Meghoh; ஆங்கிலம்: Tanah Merah District; சீனம்: 丹那美拉县; ஜாவி: تانه ميره‎‎ ) என்பது மலேசியா, கிளாந்தான் மாநிலத்தில் வட கிழக்குப் பகுதியில் உள்ள ஒரு மாவட்டம்.
தானா மேரா என்றால் (மலாய் மொழியில்: Tanah Merah; ஆங்கிலம்: Laterite), சிவப்பு மண் என்று பொருள்படும். தானா மேராவின் நகர்ப்புறப் பகுதி கிளாந்தான் ஆற்றின் வழியாக அமைந்துள்ளது.
பொது
சேது ரக்தமரிதிகா அல்லது சேது இரக்த மரதிகா அல்லது சீது ரக்தமரிதிகா (ChiTu Raktamaritika) என்பது பண்டைய காலத்தில் மலாயா, கிளாந்தான்; தாய்லாந்து தென் பகுதிகள்; ஆகியவற்றை ஆட்சி செய்த சிற்றரசு ஆகும். இந்து, பௌத்த மதங்கள் சார்ந்த அரசு.
கி.மு. 100-ஆம் ஆண்டில் இருந்து கி.பி. 6-ஆம் நூற்றாண்டு வரையில் ஆட்சி செய்த அரசு. தெற்கு தாய்லாந்தின் சொங்கலா (Songkhla) மற்றும் பட்டாணி (Pattani) மாநிலங்களில் சில பகுதிகளை உள்ளடக்கிய அரசு. சிங்கோரா (Singgora) எனும் சொல்தான் சொங்கலா என்று மாறிப் போனது.
சேது ரக்தமரிதிகா சிற்றரசு முன்னர் காலத்தில் சீனா, சாம்பா, பூனான், ஜாவா, சுமத்திரா, மியன்மார், தென்னிந்தியா போன்ற நாடுகளுடன் வணிகம் செய்த அரசு.
வரலாறு
சேது ரக்தமரிதிகா சிற்றரசிற்குச் சிவந்த மண் சிற்றரசு (Red Earth Kingdom) என்று மற்றொரு பெயரும் உள்ளது. அதனால் அந்தச் சிற்றரசை மலாய் மொழியில் தானா மேரா (Tanah Merah) என்று அழைத்தார்கள்.
கிளாந்தான் தானா மேரா மாவட்டத்திற்கு சேது ரக்தமரிதிகா சிற்றரசில் இருந்து தான் பெயர் வைக்கப்பட்டது. கி.மு. 100 தொடங்கி கி.பி. 700 வரையில், இலங்காசுகம்; கடாரம் போன்ற ஆளுமைகளுக்கு மிக முக்கியமான வர்த்தக மையமாக சேது ரக்தமரிதிகா சிற்றரசு விளங்கி உள்ளது.
புத்த குப்தா கல் வெட்டு
கெடாவில் ஒரு கல்வெட்டைக் கண்டு எடுத்தார்கள். அதன் பெயர் புத்த குப்தா கல் வெட்டு (Buddhagupta Stone found in Kedah). நான்காம் நூற்றாண்டுக் கல்வெட்டு.
மால்கம் வாலர்
மால்கம் வாலர் (Malcolm Waller , பிறப்பு: செப்டம்பர் 28 1984), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 19 ஒருநாள் பன்னாட்டுத் துடுப்பாட்டப் போட்டிகளிலும் 35 முதல்தர துடுப்பாட்டப் போட்டிகளிலும், 53 ஏ-தர துடுப்பாட்டப் போட்டிகளிலும், 21 இருபது20 போட்டிகளிலும் கலந்து கொண்டுள்ளார். இவர் 2007/08-2011 ஆண்டுகளில் சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டா ர்.
தானா மேரா மாவட்டம்
ஸ்ரீ விஜய பேரரசு
தாய்லாந்து நாட்டில், சொங்கலா மாவட்டத்தில் சொங்கலா (Songkhla) எனும் நகரம் உள்ளது. அந்த நகருக்கு அருகாமையில் சொங்கலா ஏரி உள்ளது இந்த ஏரிக்கு மிக அருகில் பேங் கியோ (Bang Kaeo); சாதிங் பிரா (Sathing Phra) எனும் பழங்காலத்து நகரங்களின் மையம் உள்ளது. இந்த நகரங்களில் 1500 ஆண்டுகளுக்கு முன்னர் இருந்த சிவாலயங்களின் இடிபாடுகளைக் கண்டு எடுத்து இருக்கிறார்கள்.
ஜே.எல். மியோன் (J.L. Meons) என்பவர் பிரபலமான வரலாற்று ஆசிரியர். அவர் சொல்கிறார்: இந்தோனேசியாவை ஆட்சி செய்த ஸ்ரீவிஜயப் பேரரசு என்பது இந்த கிளாந்தான் சிற்றரசில் இருந்து தோன்றி இருக்கலாம்; என்று சொல்கிறார். அதையே அறிஞர் நீலகண்ட சாஸ்திரி அவர்களும் வலியுறுத்துகிறார்.
சூய் வம்சாவழி காலச் சுவடுகள்
7-ஆம் நூற்றாண்டில் சீனாவை சூய் வம்சாவழியினர் (Sui Dynasty) ஆட்சி செய்தனர். அவர்களும் தங்கள் காலத்தில் என்னென்ன நடந்தன என்பதைப் பற்றி எழுதி வைத்து இருக்கிறார்கள்.
அவர்களின் காலக் குறிப்புகளில் இருந்து: கிளாந்தானில் சேது ரக்தமரிதிகா எனும் ஒரு சிற்றரசு இருந்தது. அந்த அரசு நன்கு வளர்ச்சி அடைந்த அரசாக விளங்கியது என்று சூய் வம்சாவழி காலச் சுவடுகளில் (Chinese Sui Dynasty Annals) எழுதப்பட்டு உள்ளன. இந்தச் சிற்றரசுதான் பின்னர் காலத்தில் ஸ்ரீ விஜய பேரரசாக உருமாற்றம் பெற்று இருக்கலாம் என்றும் சொல்லப் படுகிறது.
சேது ரக்தமரிதிகா எனும் பெயர் பின்னர் ஸ்ரீ விஜயா மாலா (Sri Wijaya Mala) என்று மாற்றப்பட்டு இருக்கலாம். ஸ்ரீ விஜயா மாலா உருவான ஆண்டு கி.மு. 667. அதன் தலைநகரத்தை வலாய் (Valai) என்று அழைத்து இருக்கிறார்கள்.
வெளி இணைப்புகள்
பகுப்பு:கிளாந்தான் பகுப்பு:மலேசியாவின் மாவட்டங்கள்‎‎ பகுப்பு:கிளாந்தான் மாவட்டங்கள்‎‎
நிலையான அலை
thumb|கருமை நிற அலைகள் நிலையான அலைகள் சமவீச்சு மற்றும் சம அலைநீளம் உடைய இரு முன்னேறு அலைகள்,நேர்க்கோட்டில் எதிரெதிர்த் திசைகளில் செல்லும்போது, ஒன்று மற்றொன்றின் மீது மேற்பொருந்துவதால் நிலையான அலைகள் (standing wave) உருவாகின்றன. தொகுபயன் வீச்சு பெருமமாகும் இடம் எதிர்கணுக்கள் எனப்படுகிறது. தொகுபயன் வீச்சு சிறுமமாகும் (சுழியாகும்) இடம் கணுக்கள் எனப்படுகிறது.
சிறப்பியல்புகள்
நிலையான அலைகளின் சிறப்பியல்புகள் பின்வருமாரு thumb|left|500px|கணுக்களும் எதிர்கணுக்களும்
அடிப்பபடை அதிர்வெண்கள்
நிலையான அலைகள் பல அதிர்வெண்களின் உருவாகலாம். அப்படியான அதிர்வுகளின் மிகவும் குறைந்த அதிர்வெண் அடிப்படை அதிர்வெண்.
மேற்சுரங்கள்
நிலையான அலைகளில் அடிப்படை அதிர்வெண்களைவிட அதிகமான அதிர்வெண்களில் அதிரும்போது அவை மேற்சுரங்கள் எனப்படுகிறது.
சீரிசை
நிலையான அலைகள் பல அதிர்வெண்களில் அதிரலாம். அடிப்படை அதிர்வெண் முதலாம் சீரிசை, பின்னர் மேற்சுரங்கள் இரண்டாம் சீரிசை, மூன்றாம் சீரிசை என வரிசையாகக்கூறப்படுகிறது
எடுத்துக்காட்டுகள்
இழுவிசையுடன் உள்ள கம்பியை அதிர்வூட்டும் போது, முன்னேறும் குறுக்கலை உருவாகி, கம்பியின் ஒரு முனைக்குச் சென்று எதிரொலித்து மீண்டு வரும். எனவே நிலையான அலைகள் உருவாகின்றன.
மேற்கோள்கள்
பகுப்பு:இயற்பியல் பகுப்பு:அலை இயக்கவியல்
டக்கார்
டக்கார் (Dakar) செனிகல் நாட்டின் தலைநகரமும் மிகப்பெரிய நகரமும் ஆகும். அட்லான்டிக் பெருங்கடலின் கரையில் அமைந்துள்ள இம்மாநகரத்தின் மக்கள் தொகை கிட்டத்தட்ட 2.45 மில்லியன் ஆகும். ஆப்பிரிக்கா கண்டத்திலேயே மேற்குக் கோடியில் அமைந்த நகரமாகும்.
மேற்கோள்கள்
பகுப்பு:செனிகல் பகுப்பு:ஆப்பிரிக்கத் தலைநகரங்கள்
லே மேயூர் அருங்காட்சியகம், பாலி
thumb|தற்போது அருங்காட்சியகமாக உள்ள லே மேயூர் இல்லத்தின் உள் அறை லே மேயூர் அருங்காட்சியகம் (Le Mayeur Museum) இந்தோனேசியாவின் பாலியில், சனூர் என்னுமிடத்தில் அமைந்துள்ள அருங்காட்சியகமாகும்.இன்னா கிராண்ட் பாலி பீச் ஓட்டலுக்கும் ஜலான் ஹாங் துவாவுக்கும் இடையில் இந்த அற்புதமான லே மேயூர் அருங்காட்சியகம் உள்ளது. பாலி நகரில் உள்ள சிந்தூமில் உள்ள சனூரின் கடற்கரை ஓரத்தில் இதனைக் காணலாம். இங்கு நினைவுப் பொருட்கள் மற்றும் கலைப்படைப்புகளை விற்கின்ற கடைகள் வரிசையாக அமைந்துள்ளன.
லே மேயூர் வாழ்க்கை
கவர்ச்சிகரமான லே மேயூர் அருங்காட்சியகம் சனூரில் உள்ள முதல் அருங்காட்சியகம் என்ற பெருமையைப் பெற்றுள்ளது. இங்கு அட்ரியன்-ஜீன் லே மேயூர் டி மெர்பிரெஸின் படைப்புகள் மற்றும் பாலியின் பாரம்பரிய கலைப் பொருள்களும் உள்ளூர் கலைப்பொருள்களும் காட்சிப்படுத்தப்பட்டுள்ளன. இங்கு காட்சிப்படுத்தப்பட்டுள்ளவை அவர் இங்கு தங்கியிருந்தபோது சேகரித்ததாகும். லே மேயூர் தனது ஓவியங்களின் தளமாக அனைத்து வகையான பொருட்களையும் பயன்படுத்தி உள்ளார். அவற்றில் மரம், கேன்வாஸ், காகிதம், அட்டை மற்றும் ஒட்டு பலகை உள்ளிட்ட அனைத்தும் அடங்கும். புகழ்பெற்ற இந்த அருங்காட்சியகத்தில் பாலினீய கலாச்சாரம் மற்றும் அதன் கலை வரலாற்றை வெளிப்படுத்தும் கலைப்பொருள்கள் காட்சிப்படத்தப்பட்டுள்ளன. ஆண்டு முழுவதும் அருகிலுள்ள மற்றும் தொலைதூர இடங்களிலிருந்து ஏராளமான கலை ஆர்வலர்கள் இந்த அருங்காட்சியகத்திற்கு வந்து இங்குள்ள பொருள்களை பார்வையிட்டுச் செல்கின்றனர். லே மேயூரின் தனிப்பட்ட வரலாறு மற்றும் லே மேயரின் கலைப்படைப்புகளைக் கொண்டு அமைந்துள்ள, இந்த வசீகரிக்கும் லே மேயூர் அருங்காட்சியகம் முன்னர் மேற்கூறிய ஓவியர் மற்றும் அவரது மனைவியின் மாளிகையாக இருந்தது. பிரஸ்ஸல்ஸில் பிறந்த லே மேயூர் 1920 களில் உலகம் முழுவதும் சுற்றுப்பயணம் மேற்கொண்டவர் ஆவார். இக்காலகட்டம் அவரது சுற்றுப்பயணத்திலேயே கழிந்ததாகும். அவர் 1932 ஆம் ஆண்டில் பாலிக்குத் திரும்பி வந்தபோது, ​​அதன் அழகுக்கு அவர் மிகவும் ஈர்க்கப்பட்டார். அவ்வாறு ஈர்க்கப்பட்டதும் அங்கு அவர் குடியேற முடிவு செய்தார். டென்பசருக்கு கிழக்குப் பகுதியில் அமைந்துள்ள கே கிளாண்டிஸ் என்னும் கிராமத்தில் குடிபுகுந்தார். அந்த சிறிய கிராமத்தில் வசித்து வந்த காலத்தில் அவர், மிகப் புகழ்பெற்ற பாரம்பரிய லெகாங் நடனக் கலைஞரான நி பொல்லோக் என்பவரைச் சந்தித்தார். அவரைச் சந்தித்தபோது அவருக்கு பதினைந்து வயதுதான் ஆகியிருந்தது. அந்த சந்திப்பிற்குப் பிறகு அவர்கள் திருமணம் செய்து கொண்டனர், அவள் அவருடைய ரசிகராக மாறினாள். உண்மையில் சொல்லப்போனால், அருங்காட்சியகத்தில் காட்சிக்கு வைக்கப்பட்டுள்ள லே மேயரின் பல ஓவியங்கள் அவளுடைய உருவப்படங்களே ஆகும்.
காட்சிப்பொருள்கள்
கவர்ச்சிகரமான லே மேயூர் அருங்காட்சியகத்தில் எண்பது ஓவியங்கள் காட்சிப்படுத்தப்பட்டுள்ளன. அவை வெவ்வேறு ஊடகங்களில் உருவாக்கப்பட்டவை ஆகும். முதன்மைக் கட்டிடத்தில் பல செவ்வியல் பாலினியக் கலைக்கூறுகள் காட்சியில் உள்ளன. அவற்றுள் சிவப்பு நிற டெர்ராஸோ தரை ஓடுகள் மற்றும் செதுக்கப்பட்ட கல் சுவர்களும் அடங்கும். அருங்காட்சியகத்தின் அலங்காரங்கள் அழகாக செதுக்கப்பட்ட மரத்தால் கொண்டு அமைந்துள்ளன. மேலும் ஜன்னலில், பிரபலமான பலினீஸ் நிழல் பொம்மலாட்டங்களால் ஈர்க்கப்பட்ட வடிவங்கள் காட்சிப்படுத்தப்பட்டுள்ளன. அவை பிரசித்தி பெற்ற வேயாங்ஸ் என்று அழைக்கப்படுகின்றன. ஜன்னலை மூடுகின்ற கதவுகளில் இந்து காவியமான ராமாயணத்தின் கதை அற்புத சிற்பங்களாக வடிவமைக்கப்பட்டு செதுக்கப்பட்டுள்ளன. பாரம்பரிய நெய்த இழைகளின் பாலினிய கலைக்கூறுகள் கொண்ட அம்சத்துடன் அலங்கரிக்கப்பட்ட உட்புறத்தினைக் கொண்டு இந்த அருங்காட்சியகம் அமைந்துள்ளது. இந்த அருங்காட்சியகத்தில் இயற்கையான ஒளி வீசுவதைக் காணமுடியும். பிரம்மாண்டமான அருங்காட்சியகத்தின் வழியாக நடந்து செல்லும்போது லே மேயரின் படிப்பு அறைகள் மற்றும் கலை அரங்குகள், படுக்கையறைகள், நீண்ட தாழ்வாரங்கள் மற்றும் குளியலறைகள் போன்றவற்றைக் காண முடியும். அத்துடன் நி பொல்லோக்கின் வேனிட்டி கார்னர் எனப்படும் இடம் மற்றும் அழகான அறைகளை அங்கு காணமுடியும். காணவரும் அனைவரையும் மயக்கும் தன்மை கொண்ட இந்த லே மேயூர் அருங்காட்சியகத்தில் சிக்கலான செதுக்கப்பட்ட அலமாரிகள், ஏராளமான அளவிலான மலர் குவளைகள் மற்றும் நேர்த்தியுடன் செதுக்கப்பட்ட ஒரு பழங்கால எண்கோண தேக்கு மர அமைப்புகள் போன்றவற்றைக் காணலாம். அங்கு பல வகையான வீட்டு பொருட்களும் காட்சியில் வைக்கப்பட்டுள்ளன.
மேற்கோள்கள்
பகுப்பு:இந்தோனேசிய அருங்காட்சியகங்கள்
கருத்தம்பட்டி
கருத்தம்பட்டி (Kuruthampatty) இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கொங்கவேம்பு ஊராட்சிக்கு உட்பட்ட ஒரு கிராமம் ஆகும்.
அமைவிடம்
இந்த ஊரானது மாவட்டத் தலைநகரான தருமபுரியிலிருந்து 50 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது.
மக்கள் வகைப்பாடு
இவ்வூரில் 143 குடும்பங்களும் 594 மக்களும் வசிக்கின்றனர். இதில் 298 ஆண்களும் 296 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
மேலபாண்டவர்மங்கலம் செல்வியாரம்மன் என்ற அம்மச்சியாரம்மன் கோயில்
மேலபாண்டவர்மங்கலம் செல்வியாரம்மன் என்ற அம்மச்சியாரம்மன் கோயில் தமிழ்நாட்டில் தூத்துக்குடி மாவட்டம், மேலபாண்டவர்மங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் செல்லியாரம்மன், அம்மச்சியாரம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆல்பிரெடு ஆரிசன் ஜாய்
ஆல்பிரெடு ஆரிசன் ஜாய் (Alfred Harrison Joy) (செப்டம்பர் 23, 1882, கிரீன்வில்லி, இல்லினாயிசு- ஏப்பிரல் 18, 1973, பசதேனா, கலிபோர்னியா) ஓர் அமெரிக்க வானியலாலர் ஆவார். இவர் உடுக்கணத் தொலைவு, விண்மீன்களின் ஆர இயக்கம், மாறியல்பு விண்மீன்கள் ஆகிய ஆய்வுக்குப் பெயர்பெற்றவர்
வாழ்க்கைப்பணி
பட்டம்பெற்றதும், இவர் பீரட்டு அமெரிக்கப் பல்கலைக்கழகத்தின் சிரியப் புரோட்டசுடண்ட் கல்லூரியில் வானியல் பேராசிரியராகவும் வான்காணக இயக்குநராகவும் பணிபுரிந்தார். எனினும், இவர் முதல் உலகப் போரால் கட்டாயமாக அமெரிக்காவுக்குத் திரும்ப நேர்ந்தது.
அமெரிக்காவில் இவர் மவுண்ட் வில்சன் வான்காணகத்தில் 1915 முதல் 1952 வரை பணியாற்றினார். அங்கு இவரும் உடனிருந்தோரும் 5000 விண்மீன்களின் கதிர்நிரல் வகையையும் தனிப்பருமையையும் அவற்றின் தொலைவுகளையும் மதிப்பிட்டு உறுதிப்படுத்தினர். ஜாய் மேலும் T-தவுரி வகைமை விண்மீனைக் கண்டுபிடித்தார். இவர் விண்மீன்களின் கதிர்நிரல் கோடுகளின் டாப்பிளர் பெயர்ச்சியையும் அளந்து அவற்றின் ஆர விரைவுகளைக் கண்டறிந்தார். அதன்வழி அவற்றின் தனிப்பருமைகளையும் பொருண்மைகளையும் வட்டணைக் கூறுகளையும் கணித்தார். இவர் 1950 இல் புரூசு பதக்கம் பெற்றார்.
இவர் 1931 இலும் 1939 இலும் பசிபிக் வானியல் கழகத்தின் தலைவராகத் திகழ்ந்தார்.
வெளி இணைப்புகள்
பகுப்பு:1882 பிறப்புகள் பகுப்பு:1973 இறப்புகள் பகுப்பு:அமெரிக்க வானியலாளர்கள்
விவேக் (நடிகர்)
விவேக் (Vivek, 19 நவம்பர் 1961 - 17 ஏப்ரல் 2021) தமிழ்த் திரைப்பட நகைச்சுவை நடிகர் ஆவார். இவரது நகைச்சுவை இலஞ்சம், மக்கள்தொகைப் பெருக்கம், அரசியல் ஊழல்கள், மூட நம்பிக்கைப் போன்றவற்றை இடித்துரைப்பதால் இவரை சிலர் சின்னக் கலைவாணர் என்றும் சனங்களின் கலைஞன் என்றும் அடைமொழியிட்டு அழைக்கின்றனர்.
திரைப்பட வாழ்க்கை
1990களின் தொடக்கத்தில் துணைநடிகராகத் தமிழ்த் திரையுலகில் நடிக்கத் தொடங்கிய இவர் பின்னர் புகழ்பெற்ற நகைச்சுவை நடிகரானார். பெரும்பாலான திரைப்படங்களில் கதை நாயகனின் நண்பனாக வேடம் ஏற்று நடித்துள்ளார். சிந்திக்க வைக்கும் கருத்துக்களை பரப்புவதற்காக இவர் பாராட்டப்பட்டாலும், இவர் பேசும் இரட்டை பொருள் பொதிந்த வசனங்களுக்காக விமர்சிக்கப்படுவதும் உண்டு. புதுப்புது அர்த்தங்கள், மின்னலே, பெண்ணின் மனதை தொட்டு, ரன், நம்ம வீட்டு கல்யாணம், தூள் முதலிய படங்கள் இவரது நகைச்சுவை நடிப்பில் வெளிவந்த குறிப்பிடத்தக்க திரைப்படங்களாகும்.
இந்திய அரசு வழங்கும் 2009 ஆம் ஆண்டுக்கான பத்ம ஸ்ரீ விருதை இவர் பெற்றார்.
மற்ற விருதுகள்
பண்பலை வானொலி விருதுகள்
மறைவு
இவர் 16 ஏப்ரல் 2021 அன்று மாரடைப்பு காரணமாக சென்னை வடபழனியில் உள்ள ஒரு தனியார் மருத்துவமனையில் அனுமதிக்கப்பட்டார், ஆனால் சிகிச்சை பலனின்றி 17 ஏப்ரல் 2021 அதிகாலை 4.30 மணிக்கு காலமானார். பிறகு இவருக்கு காவல்துறை மரியாதையுடன் இறுதி மரியாதை செலுத்தப்பட்டு, அவரது உடல் தகனம் செய்யப்பட்டது.
வெளி இணைப்புகள்
பகுப்பு:1961 பிறப்புகள் பகுப்பு:2021 இறப்புகள் பகுப்பு:தமிழ்த் திரைப்பட நடிகர்கள் பகுப்பு:பத்மசிறீ விருது பெற்ற தமிழர்கள் பகுப்பு:தமிழ் நகைச்சுவை நடிகர்கள் பகுப்பு:மலையாளத் திரைப்பட நடிகர்கள் பகுப்பு:மதுரைத் திரைப்பட நடிகர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:தூத்துக்குடி மாவட்ட நபர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:தமிழ்நாட்டுப் பாடகர்கள் பகுப்பு:தமிழ்த் தொலைக்காட்சி நடிகர்கள்
செப்பலின் நடவடிக்கை
செப்பலின் நடவடிக்கை (Operation Zeppelin) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ஏமாற்று நடவடிக்கை (deception operation). இது, நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்பு நிகழும் இடத்தை ஜெர்மானிய போர் உத்தியாளர்கள் கணிக்காது இருக்கவும், அவர்களது கவனத்தை வேறு இடங்களின் மீது திசை திருப்பவும் நேச நாடுகளால் மேற்கொள்ளப்பட்ட பாடிகார்ட் நடவடிக்கையின் ஒரு பகுதியாகும்.
இந்த நடவடிக்கையில் மத்தியதரைக் கடல் பகுதியில் ஒரு நேச நாட்டு கடல்வழிப் படையெடுப்பு நிகழப்போகிறது என்று ஜெர்மானியர்களை நம்பவைக்க முயற்சிகள் மேற்கொள்ளப்பட்டன. கிரீட் தீவு, மேற்கு கிரீஸ், ரொமேனியக் கருங்கடல் கடற்கரை ஆகிய பகுதிகளில் ஏதேனும் ஒன்றில் படையெடுப்பு நிகழலாம் என்று அறிகுறிகள் உண்டாக்கப்பட்டன.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
அலா அப்துல் பத்தாஹ்
அலா அப்துல் பத்தாஹ் (Alaa Abd El-Fattah, علاء أحمد سيف عبد الفتاح) ஒர் எகிப்திய மனித உரிமைகள் செயற்பாட்டாளர், வலைப்பதிவாளர், நிரலாளர். இவர் உள்ளடக்கத்தை தணிக்கை செய்யாத எகிப்திய வலைப்பதிவு திரட்டிகளை உருவாக்கியதற்காக அறியப்படுகிறார். இவர் பல்வேறு மென்பொருட்களின் அரபுமொழிப் பதிப்புக்களுக்கும் பங்களித்துள்ளார்.
மேற்கோள்கள்
பகுப்பு:எகிப்தியர்கள் பகுப்பு:எகிப்திய மனித உரிமைச் செயற்பாட்டாளர்கள் பகுப்பு:வலைப்பதிவர்கள் பகுப்பு:1981 பிறப்புகள் பகுப்பு:வாழும் நபர்கள்
2022 மலேசிய கிழக்கு கடற்கரை வெள்ளம்
2022 மலேசிய கிழக்கு கடற்கரை வெள்ளம் (ஆங்கிலம்: 2022 Malaysian East Coast Floods; மலாய்: Banjir Pantai Timur Malaysia 2022) என்பது 2022-ஆம் ஆண்டின் பிப்ரவரி மாத இறுதியில் தீபகற்ப மலேசியாவின் கிழக்குக் கடற்கரையில் ஏற்பட்ட வெள்ளப் பெருக்கு ஆகும்.
தீபகற்ப மலேசியாவில் குறிப்பாக கிளாந்தான் மற்றும் திராங்கானு மாநிலங்களில் பிப்ரவரி 25 முதல் பல நாட்கள் தொடர்ந்து பலத்த மழை பெய்ததால் இவ்வெள்ளம் ஏற்பட்டது. இரு மாநிலங்களிலும் குறிப்பிடத்தக்க அளவுக்கு வெள்ளம் சூழ்ந்தது. மேலும் தாய்லாந்தின் அண்டைப் பகுதிகளையும் வெள்ளம் பாதித்தது.
வெள்ளத்தைத் தொடர்ந்து பல ஆயிரம் மக்கள் இந்தப் பகுதிகளில் இருந்து வெளியேற்றப்பட்டனர். வழக்கமான வருடாந்திர வானிலை முறைகளுக்கு இணங்காத வெள்ள நேரம் காரணமாக இந்த வெள்ளம் எதிர்பாராததாகக் கருதப்படுகிறது.
மேலும் காண்க
பகுப்பு:மலேசியாவில் வெள்ளப்பெருக்கு பகுப்பு:2022 இல் மலேசியா
சதேனி (கிண்ணக்குழி)
சியார்சியா நாட்டின் கார்ட்லி பகுதியில் உள்ள மக்களினத்தின் அறுவடைத் தெய்வமான சதேனியின் பெயர் இக்கிண்ணக்குழிக்கு வைக்கப்பட்டுள்ளது.
மேனிசு
மேனிசு (Manis) என்பது தெற்காசிய மற்றும் கிழக்கு ஆசிய எறும்புத் தின்னி/அலங்குப் பேரினமாகும். இது ஆசிய எறும்புத்தின்னி துணைக் குடும்பமான மேனினேவிலில், மேனிடே குடும்பத்தில் உள்ளது.
சொற்பிறப்பியல்
கரோலஸ் லின்னேயஸ் (1758) நியோ-லத்தீன் பேரினப் பெயரான மேனிசு என்ற இலத்தீன் ஆண்பால் பன்மையின் பெயரைப் பெண்பால் ஒருமை வடிவமாகக் கண்டுபிடித்தார். இது விலங்கின் விசித்திரமான தோற்றத்திற்குப் பிறகு ஒரு வகை ஆவிக்கான பண்டைய உரோமானியப் பெயராகும்.
தொகுதிவரலாறு
மேனிடே குடும்பத்தில் மேனிசு பேரின தொகுதி வரலாறு
மேற்கோள்கள்
பகுப்பு:பாலூட்டிப் பேரினங்கள்
கிளைரிசிடியா
கிளைரிசிடியா ஒரு பசுந்தழை உரமாகும். நவீன வேளாண்மையில் கிளைரிசிடியா என்ற லெகும் குடும்ப தாவரம் அதிக அளவு (நைட்ரஜன்) தன்னுள்ளே கொண்டுள்ளது. இது பொதுவாக தமிழகத்தில் புன்செய் நிலங்கள் மற்றும் வேலி ஓரங்களில் காணப்படும். இதில் 2.2 - 2.7 % தழைச்சத்து நிறைந்துள்ளது.
இதை நெற்பயிருக்கு அடி உரமாக நடவுக்கு முன் சேற்றில் இட்டுப் புதைப்பதால் பயிருக்கு கூடுதல் தழைச்சத்து கிடைக்கிறது.
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
சுமத்ராவின் உராங்குட்டான்
உராங்குட்டானின் இரண்டு வகைகளில் ஒன்றுதான் சுமத்திரா உராங்குட்டான் (பொங்கோ அபேலி) ஆகும். இது இந்தோனேசியாவின் சுமத்ரா தீவில் மட்டுமே காணப்படுகிறது, இது பாோ்னியன்  உராங்குட்டானை விட அரிதாகக் காணப்படுகிறது. இதன் பொதுவான பெயர் இரண்டு வேறுபட்ட உள்ளூர் மொழிச் சொற்களிலிருந்து உருவானது. அந்தச் சாெற்கள் "உராங்" ("மக்கள்" அல்லது "நபர்") மற்றும் "ஹூட்டன்" ("காடுகள்") என்பவையாகும். இவற்றிலிருந்து 'காட்டு மனிதன்' என மொழிபெயர்க்கப்பட்டுள்ளது.
ஆண் குரங்கு 1.4 மீ (4.6 அடி) உயரமும், 90 கிலோ (200 பவுண்டு) எடையும் காெண்டது. ஆணைவிடப் பெண் குரங்கு சராசரியாக 90 செமீ (3.0 அடி) மற்றும் 45 கிலோ (99 பவுண்டு) சிறியது. பாோ்னியன் இனத்துடன் ஒப்பிடும்போது, சுமத்திரன் உராங்குட்டான் மெல்லிய மற்றும் நீண்ட முகங்கள் காெண்டது; இவற்றின் தலைமுடி மிகவும் நீளமாகவும், சிவப்பு நிறத்திலும் இருக்கும்.
நடத்தை மற்றும் சூழல்
சுமத்திரன் உராங்குட்டானை பாோ்னியன் உராங்குட்டானுடன் ஒப்பிடுகையில், சுமத்ரான் உராங்குட்டான் பழம் உண்ணியாகவும், புச்சி உண்ணியாகவும் இருக்கின்றன. இவைகளுக்கு விருப்பமான பழங்கள் அத்தி மற்றும் பலாப்பழம் ஆகும். மேலும் இது பறவைகளின் முட்டைகள் மற்றும் சிறிய முதுகெலும்பிகள் ஆகியவற்றையும் உண்கின்றன. இவை மரங்களின்மேல் இருந்து உண்பதற்குச் சிறிது நேரத்தையே செலவழிக்கின்றன.
சான்றுகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம் பகுப்பு:இந்தோனேசியப் பாலூட்டிகள் பகுப்பு:திண்டுக்கல் மாவட்ட ஆசிரியர்கள் தொடங்கிய கட்டுரைகள்
நேதன் வாலர்
நேதன் வாலர் (Nathan Waller, பிறப்பு: நவம்பர் 19 1991), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2010 ஆண்டுகளில் சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
நேதன் வாலர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1991 பிறப்புகள் பகுப்பு:வாழும் நபர்கள்
மேற்கு வாசல் பாலம்
மேற்கு வாசல் பாலம் (West Gate Bridge) அவுஸ்திரேலியாவில் மெல்போர்ன் விக்டோரியா என்னுமிடத்தில் அமைந்துள்ளது. இது ஒரு இரும்பாலான பெட்டகவடிவ வடத்தால் இணைக்கப்பட்ட பாதைபாலமாகும். யர்ரா ஆற்றின் குறுக்கே அமைக்கபெற்ற இப்பாலம் உள்நோக்கிய, மற்றும் வெளிநோக்கிய தலா 5 பாதைகளாக விரிவாக்கப்பட்டுள்ளது. 1968ல் தொடங்கிய கட்டுமான பணி  1978ல் முடிக்கப்பட்டது. மேற்கு வாசல் பாலம் 2,582.6 மீட்டர்கள் நீளமும்,(8,473.1 அடிகள்), 37.3 மீட்டர்கள் அகலமும்(122.4 அடிகள்) உடையதாக அறியப்படுகிறது.
சான்றாகள்
பகுப்பு:ஆஸ்திரேலியாவில் பாலங்கள்
ஜெஸ் கேமரன்
ஜெஸ் கேமரன் (Jess Cameron, பிறப்பு: சூன் 27 1989), இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 16  ஒருநாள் பன்னாட்டுத் துடுப்பாட்டப் போட்டிகளிலும், எட்டு இருபது20   போட்டிகளிலும், 34  ஆத்திரேலியா  பெண்கள் தேசிய அணி அணி போட்டிகளிலும்  கலந்து கொண்டுள்ளார். ஆத்திரேலிய பெண்கள் தேசிய அணி உறுப்பினராக 2009  -2009 பருவ ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1989 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
அகண்ட பாரதம்
thumb|276x276px|இந்திய கலாச்சார மண்டலம் - தெற்கு, தென்கிழக்கு மற்றும் கிழக்கு ஆசியா அகண்ட பாரதம் (transl.  பிரிக்கப்படாத இந்தியா ), மேலும் அகண்ட ஹிந்துஸ்தான் எனப்படுகிறது பிரிக்கப்படாத இந்தியா என்று பொருள்படும் ஒரு ஒழுங்கற்ற சொல் ஆகும். இன்றைய இந்தியா, பாகிஸ்தான், ஆப்கானிஸ்தான், பங்களாதேஷ், நேபாளம், பூட்டான், திபெத், இலங்கை மற்றும் பர்மா ஆகிய நாடுகள் ஒரே தேசம் என்று அது முன்வைக்கிறது. வரலாற்று ரீதியாக இந்து, பௌத்த, ஜைன மற்றும் சீக்கிய கலாச்சாரம் பெரும்பாலும் பின்பற்றப்படும் பகுதியையும் இது குறிக்கிறது.
சமகாலத்தில்
இந்து மகாசபை, ராஷ்டிரிய சுயம்சேவாக் சங்கம் (ஆர்எஸ்எஸ்), விஷ்வ இந்து பரிசத், இந்து சேனா, இந்து ஜனஜக்ருதி சமிதி மற்றும் பாரதிய ஜனதா கட்சி போன்ற இந்து தேசியவாத அமைப்புகளால் அகண்ட பாரதம் அல்லது அகண்ட ஹிந்துஸ்தானை உருவாக்க வேண்டும் என்று அவ்வப்போது குரல் எழுப்பினர். இந்தக் குறிக்கோளைப் பகிர்ந்து கொள்ளும் ஒரு அமைப்பு, அகண்ட ஹிந்துஸ்தான் மோர்ச்சா, அதன் பெயரில் இந்த வார்த்தையைக் கொண்டுள்ளது. மத்திய இடதுசாரி இந்திய தேசிய காங்கிரஸ் போன்ற பிற முக்கிய இந்திய அரசியல் கட்சிகள் அகண்ட பாரதத்துக்கான சித்தாந்தத்தை ஏற்கவில்லை.
உத்தரப் பிரதேசக் காவல்துறை
உத்தரப் பிரதேசக் காவல்துறை, இந்திய மாநிலமான சட்ட அமலாக்க முகமை ஆகும். இதன் தலைமையகம் அலகாபாத்தில் உள்ளது. இதன் தலைவராக காவல்துறையின் தலைமை இயக்குனர் இருப்பார். உலக அளவில் அதிக காவலர்களை கொண்ட காவல்துறை இதுவே.
ஆண்டர்பந்தி
ஆண்டர்பந்தி ( Andarpanthi) என்பது இந்திய ஒன்றியம், தமிழ்நாட்டின், திருவாரூர் மாவட்டம் குடவாசல் ஊராட்சி ஒன்றியத்தில் சரபோஜிராஜபுரம் ஊராட்சியில் அமைந்துள்ள ஒரு சிற்றூர் ஆகும்.
உத்தரப் பிரதேசக் காவல்துறை
கோட்டங்கள்
மாநிலத்தில் சட்ட ஒழுங்கை நிலைநாட்டுவதற்கு வசதியாக, எட்டு காவல் கோட்டங்கள் உருவாக்கப்பட்டுள்ளன. ஒவ்வொரு கோட்டத்துக்கும் ஒரு தலைவர் இருப்பார். இவர் இந்தியக் காவல் பணியின் இன்ஸ்பெக்டர் ஜெனரலுக்கு இணையான தரநிலையில் இருப்பார். ஒவ்வொரு காவல் கோட்டத்திலும் சில காவல் சரகங்கள் உள்ளன.
ஆண்டர்பந்தி
அமைவிடம்
இந்த ஊரானது மாவட்ட தலைநகரான திருவாரூரில் இருந்து 23 கிலோமீட்டர் தொலைவிலும், குடவாசலில் இருந்து 10 கிலோ மீட்டர் தொலைவிலும், மாநில தலைநகரான சென்னையில் இருந்து 287 கிலோமீட்டர் தொலைவில், காவிரி ஆற்றின் கிளை ஆறான அரசலாறின் கரையில் உள்ளது. இந்த ஊரில் இரண்டு தெருக்கள் உள்ளன.
பெயர் காரணம்
ஒரு காலத்தில் அப்பர் இக்கிராமத்தின் அருகிலுள்ள திருவிழிமழலைக் கோயிலில் தங்கி சைவத்துக்கு தொண்டாற்றி வந்திருக்கிறார். அந்தக் காலகட்டத்தில் பெரும் பஞ்சம் ஏற்பட்டுள்ளது. அப்போது பஞ்சத்தைத் தீர்க்க இறைவனே அப்பரிடம் தோன்றி தங்கப்படிக்காசு தந்ததாகவும், அதைப் பெற்றுக்கொண்ட அப்பர், அய்யன்பேட்டை எனும் ஊரில் பொருள்களை வாங்கி, ஆண்டார்பந்தி கிராமத்தில் உணவு சமைத்து அனைவருக்கும் வழங்கினார். ‘ஆண்டார்’ என்ற சொல்லுக்குத் ‘தொண்டர்’ என்று பொருள் உண்டு. தொண்டர்களுக்குப் பந்தி வைத்ததால் ஆண்டார்பந்தி என ஊருக்குப் பெயர் வந்துவிட்டது என்று செவிவழிக் கதை உள்ளது.
உத்தரப் பிரதேசக் காவல்துறை
வெளி இணைப்புகள்
பகுப்பு:உத்தரப் பிரதேச அரசு பகுப்பு:காவல்துறை
ஆண்டர்பந்தி
மக்கள் வகைப்பாடு
இந்த ஊரில் 135 குடும்பத்தினர் வசிக்கின்றனர். இவர்கள் அனைவருமே சைவ வெள்ளாளர் ஆவர். பெரும்பாலும் திருமணங்கள் அகமணமுறையில் ஊருக்குள்ளேயே கொடுக்கல் வாங்கல் செய்யப்படுகின்றன. ஊரில் சைவர் குடும்பங்கள் மட்டுமே வாழ்வதால் ஆடு, கோழி போன்றவற்றை வளர்ப்பது கிடையாது.
குறிப்பு
பகுப்பு:திருவாரூர் மாவட்டத்திலுள்ள கிராமங்கள்
கான்பூர் மாவட்டம்
வரலாறு
கான்பூர் மாவட்டம் 1977ல் கான்பூர் நகர் மற்றும் கான்பூர் தேகத் என இரு மாவட்டங்களாக பிரிக்கப்பட்டது. பின்னர் 1979ல் மீண்டும் ஒன்று சேர்க்கப்பட்டது. மீண்டும் 1981ல் இரண்டாக பிரிக்கப்பட்டது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி கான்பூர் மாவட்டத்தின் மொத்த மக்கட்தொகை 4,572,951. இது தோராயமாக கோஸ்ட்டா ரிக்கா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 32வது இடத்தில் உள்ளது. இந்த மாவட்டத்தின் மக்கட்தொகை அடர்த்தி 1449 PD/sqkm. மேலும் கான்பூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 9.72%. கான்பூர் மாவட்டத்தின் பாலின விகிதப்படி 1000 ஆண்களுக்கு 852 பெண்கள் உள்ளனர். மேலும் கான்பூர் மாவட்ட மக்களின் கல்வியறிவு விகிதம் 81.31%.
மேற்கோள்கள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:கான்பூர் மாவட்டம்
சாரா காடன்
சாரா காடன் (Sarah Gadon) (பிறப்பு: ஏப்ரல் 4, 1987) ஒரு கனடிய நாட்டு திரைப்பட நடிகை ஆவார். இவர் பெல்லே, தி அமேசிங் ஸ்பைடர்-மேன் 2, டிராகுலா அன்டோல்ட் போன்ற பல திரைப்படங்களில் நடித்துள்ளார்.